

**MINISTERUL FINANŢELOR МИНИСТЕРСТВО ФИНАНСОВ** ФИНАНСОВ

**AL REPUBLICII MOLDOVA РЕСПУБЛИКИ МОЛДОВA**

PROIECT

**ORDIN**

mun. Chişinău

\_\_\_\_\_\_\_\_\_\_\_\_\_\_\_ 2019 Nr. \_\_\_\_\_\_

**Cu privire la aprobarea modificărilor**

**la ordinul Ministrului Finanțelor nr. 149/2010**

În temeiul art.35 alin. (2) lit.a) al Legii privind auditul situațiilor financiare nr. 271/2017 (Monitorul Oficial al R. Moldova, 2018, nr.7 - 17, art.48),

O R D O N:

1. Se aprobă modificările la ordinul Ministrului Finanțelor nr.149/2010 „Cu privire la aprobarea Indicațiilor metodice privind modul de asigurare a riscului de audit”, conform anexei.
2. Prezentul ordin intră în vigoare din data publicării în Monitorul Oficial al Republicii Moldova.

**MINISTRU Natalia GAVRILIȚA**

Anexă la ordinul Ministrului Finanțelor

nr.\_\_\_\_\_\_din \_\_\_\_\_\_\_\_\_\_\_\_ 2019

**Modificările la ordinul Ministrului Finanțelor nr.149/2010 „Cu privire la aprobarea Indicațiilor metodice privind modul de asigurare a riscului de audit”**

Ordinul Ministrului Finanțelor nr. 149/2010 „Cu privire la aprobarea Indicațiilor metodice privind modul de asigurare a riscului de audit” (Monitorul Oficial al Republicii Moldova, 2010, nr. 231-234, art. 860), se modifică după cum urmează:

**1.** În clauza de adoptare, textul „art. 27 alin. (3) lit. a) din Legea nr. 61-XVI din 16 martie 2007 privind activitatea de audit (Monitorul Oficial al Republicii Moldova, 2007, nr.117-126, art.530), cu modificările și completările ulterioare” se substituie cu textul „art. 35 alin. (2) lit.a) al Legii privind auditul situațiilor financiare nr. 271/2017 (Monitorul Oficial al R. Moldova, 2018, nr.7 - 17, art.48)”.

**2.** În Indicațiilemetodice privind modul de asigurare a riscului de audit:

1) în tot textul:

cuvintele ”societatea de audit, auditorul întreprinzător individual” și cuvintele „solicitantul de audit”, la forma gramaticală corespunzătoare, se substituie cu cuvintele ”entitatea de audit” și corespunzător cu cuvintele „solicitantul auditului” la forma gramaticală corespunzătoare;

cuvîntul „consumurilor” se substituie cu cuvintele „costurilor/cheltuielilor”;

cuvintele „rapoartelor financiare/situaţiilor financiare anuale şi/sau rapoartelor financiare/situaţiilor financiare anuale consolidate” se substituie cu cuvintele „situațiilor financiare individuale și/sau situațiilor financiare consolidate”;

cuvintele „mijloacelor bănești” se substituie cu cuvîntul „numerarului”;

cuvintele „datorii pe termen scurt” se substituie cu cuvintele „datorii curente”;

cuvintele „datorii pe termen lung calculate” se substituie cu cuvintele „datorii pe termen lung”;

2) la punctul 1, textul „societăţilor de audit, indiferent de forma juridică de organizare, auditorilor întreprinzători individuali care desfăşoară activitate de audit pe teritoriul Republicii Moldova” se substituie cu textul „entităților de audit”;

3) la punctul 2 lit.a), textul „art.9 din Legea nr.61-XVI din 16 martie 2007 privind activitatea de audit (Monitorul Oficial al Republicii Moldova, 2007, nr.117-126, art.530), cu modificările şi completările ulterioare” se substituie cu textul „art. 26 din Legea privind auditul situațiilor financiare nr. 271/2017”;

4) la punctul 3, textul „în urma exprimării de către auditor a unei opinii de audit necorespunzătoare în cazul în care rapoartele financiare/situaţiile financiare” se substituie cu textul „ca urmare a exprimării unei opinii de audit necorespunzătoare, în cazul în care situațiile financiare”;

5) la punctul 4, textul „(Monitorul Oficial al Republicii Moldova, 2002, nr.82-86, art.661)” se substituie cu textul „(Republicat: Monitorul Oficial al R.Moldova, 2019, nr. 66-75, art. 132)”;

6) punctul 6 va avea următorul cuprins:

„**6.** Pentru asigurarea riscului de audit, entitatea de audit întreprinde, după caz, următoarele măsuri:

a) încheie cu asigurătorul un contract de asigurare de răspundere civilă pentru posibele riscuri de activitate profesională, obiectul asigurării fiind contractul de audit sau auditul;

b) constituie provizioane în mărime de minimum 15% din venitul din vînzări în perioada de gestiune aferentă auditului.

În cazul efectuării auditului la entitățile de interes public, entitatea de audit asigură riscul de audit conform prevederii lit.a).

În cazul efectuării auditului la alte entități decît cele de interes public, entitatea de audit asigură riscul de audit conform lit.a) și/sau b)”;

7) la punctul 7, cuvintele „Politica de control al calității lucrărilor de audit” se substituie cu cuvintele „Politicile și procedurile de control al calității auditului”;

8) la punctul 8, cuvintele „ori activitatea de audit a rapoartelor financiare/” se substituie cu cuvintele „sau auditul”;

9) la punctul 10, cuvintele „rapoartelor financiare/” se exclud;

10) la punctul 12, cuvîntul „vînzărilor” se substituie cu cuvintele „din vînzări”;

11) la punctul 13, cuvintele „vînzărilor al anului” se substituie cu cuvintele „din vînzări al perioadei”;

12) la punctul 14, propoziția doua se exclude;

13) la punctul 18:

textul „Politica de contabilitate a societăţii de audit, a auditorului întreprinzător individual va” se substituie cu textul „Politicile contabile ale entității de audit vor”;

lit.b) se exclude;

14) după punctul 18 se completează cu:

„**181.** Modul de contabilizare a cheltuielilor aferente contractelor de asigurare și a provizioanelor este stabilit în Standardul Național de Contabilitate „Capital propriu și datorii”, aprobat prin ordinul Ministrului Finanțelor nr.118/2013”;

15) la punctul 25, cuvîntul „operaționale” se substituie cu cuvintele „din activitatea operațională”.